《恨》
唐代·徐夤

事与时违不自由，如烧如刺寸心头。
乌江项籍忍归去，雁塞李陵长系留。
燕国飞霜将破夏，汉宫纨扇岂禁秋。
须知入骨难销处，莫比人间取次愁。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。